
HASZONKÖLCSÖN SZERZŐDÉS

mely létrejött egyrészről
Budapest Főváros XIV. Kerület Zugló Önkormányzata
székhely:		1145 Budapest, Pétervárad utca 2.
adószáma:		15735777-2-42
statisztikai számjel:	15735777-8411-321-01
számlaszáma:		11784009-15514004
képviseli:		Rózsa András polgármester 
mint Haszonkölcsönbe adó (a továbbiakban: Haszonkölcsönbe adó),

másrészről 
a Budapest Főváros XIV. Kerület Zugló Gyermek és Ifjúsági Önkormányzat 
székhely:		Budapest XIV. kerület (Zugló), Zuglói Ifjúsági Centrum
képviseli: 		Pap Olivér Viktor polgármester	
mint a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet 77/A. §-sal polgári jogi jogalanyisággal felruházott nem jogi személy Haszonkölcsönbe vevő
(a továbbiakban: Haszonkölcsönbe vevő), 

(Haszonkölcsönbe adó és Haszonkölcsönbe vevő a továbbiakban együtt: Felek) között, alulírott napon és helyen, az alábbi feltételekkel.
Előzmények

A Budapest Főváros XIV. Kerület Zugló Önkormányzata, mint Haszonkölcsönbe adó kizárólagos tulajdonát képezi az 1148 Budapest XIV. kerület, Lengyel utca 30. szám alatt található 40031/12/A/43 hrsz.-ú, 63 m2 alapterületű üzlethelyiség megnevezésű ingatlan (a továbbiakban: Ingatlan). 

Az Önkormányzat ifjúsági ügyekkel kapcsolatos közfeladatait a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 15. pontja és a 23. § (5) bekezdés 17. pontja határozza meg. 

Budapest Főváros XIV. Kerület Zugló Önkormányzata Képviselő-testülete a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet (a továbbiakban: Ör.) 2026. július 17. napjától hatályos 77/A. § (4) bekezdése alapján: „Az Önkormányzat az éves költségvetésében támogatást nyújthat a GYIÖK működéséhez, továbbá irodahelyiséget biztosíthat számára, munkája ellátására.”
I. A szerződés tárgya

1. A Haszonkölcsönbe adó ingyenes haszonkölcsön jogviszony keretében használatba adja, a Haszonkölcsönbe vevő pedig használatba veszi a 1148 Budapest XIV. kerület, Lengyel utca 30. szám alatt található 40031/12/A/43 hrsz.-ú, 63 m2 alapterületű üzlethelyiség megnevezésű ingatlant (a továbbiakban: Ingatlan) az Mötv. 23. § (5) bekezdés 17. pontjában meghatározott közfeladat ellátásához szükséges infrastruktúra biztosítása céljából. 

2. A nemzeti vagyonról szóló 2011. évi CXCVI. törvény 13. § (13) bekezdése szerint a nemzeti vagyon ingyenesen – a (13a) bekezdésben foglalt kivétellel – kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

3. A Haszonkölcsönbe vevő az Ingatlant az 1. pontban megjelölt közfeladatok ellátása céljából, a Budapest Főváros XIV. Kerület Zugló Gyermek és Ifjúsági Önkormányzat elhelyezésére és működtetésére jogosult használni.


II. A szerződés időbeli hatálya

1. A szerződés mindkét fél általi aláírás napján lép hatályba és határozatlan időtartamra szól.


III. A használatra vonatkozó megállapodások

1. A Haszonkölcsönbe vevő köteles az Ingatlant rendeltetésének megfelelően használni, a jó gazda gondosságával kezelni és az állagát megóvni.

2. A Haszonkölcsönbe adó köteles az Ingatlant saját költségén fenntartani és üzemeltetni.

3. A Haszonkölcsönbe vevő köteles haladéktalanul jelezni a Haszonkölcsönbe adó részére az Ingatlant érintő kárveszélyt, az ennek elmulasztásából eredő károkért Haszonkölcsönbe vevő felel.

4. A Haszonkölcsönbe vevő felelős minden olyan kárért, amely a haszonkölcsön tárgyának, az Ingatlan rendeltetésellenes, vagy szerződésellenes használatának következményeképpen keletkezik.

5. A Haszonkölcsönbe vevő a tevékenysége során harmadik személyeknek okozott kárért maga tartozik felelősséggel.

6. A Haszonkölcsönbe vevő tevékenységével összefüggő jogszabályi rendelkezések maradéktalan betartásáért maga felel.


7. A Haszonkölcsönbe adó köteles gondoskodni az Ingatlan használattal arányos fenntartásáról, ennek keretében a szükséges karbantartásról és az állagmegóvásról. Ezen kötelezettségei teljesítéséhez Haszonkölcsönbe vevő Haszonkölcsönbe adót köteles haladéktalanul tájékoztatni.

8. A Haszonkölcsönbe vevő tudomásul veszi, hogy az Ingatlanon nem végezhet engedély nélküli értéknövelő beruházást és annak megtérítésére sem a haszonkölcsön időtartama alatt, sem annak megszűnését követően, jogalap nélküli gazdagodás vagy más jogcímen igényt nem tarthat.

9. A Haszonkölcsönbe adó a jelen szerződés hatálya alatt jogosult az Ingatlant akár több alkalommal ellenőrizni, a Haszonkölcsönbe vevő tevékenységének szükségtelen akadályoztatása nélkül.


IV. A szerződés megszűnése

Felek jogosultak a jelen szerződést megszüntetni:
· bármikor, írásban közös megegyezéssel,
· rendes felmondással, a másik szerződő félhez intézett nyilatkozattal, a nyilatkozat átvételét követő nappal kezdődő 30 nap felmondási idővel indokolás nélkül,
· azonnali hatályal, ha
· a haszonkölcsön célja lehetetlenné válik,
· a Haszonkölcsönbe vevő az Ingatlant rendeltetésellenesen, vagy a jelen szerződésben foglaltaktól eltérő módon, illetve célra használja,
· a Haszonkölcsönbe adó az Ingatlanra vonatkozó karbantartási kötelezettségének nem tesz eleget,
· ha Haszonkölcsönbe vevő harmadik személy használatába bocsátja az Ingatlant,
· a szerződésben foglalt egyéb kötelezettségét bármely fél nem teljesíti.


V. Egyéb rendelkezések

1. Felek kapcsolattartói:

Haszonkölcsönbe adó részéről:
név: Varga László Zoltán
telefon: +36 20 313-1048
e-mail cím: varga.laszlo@zuglo.hu

Haszonkölcsönbe vevő részéről:
név: Pap Olivér Viktor
e-mail cím: gyiok@zuglo.hu
Felek jogosultak a kapcsolattartók személyét egyoldalú, egymáshoz intézett írásos nyilatkozattal megváltoztatni.

2. A Felek kötelesek a jelen szerződéssel összefüggő nyilatkozataikat a másik szerződő féllel írásban, igazolható módon közölni (ajánlott - tértivevényes küldemény útján kézbesíteni, vagy személyesen átadni). Kézbesíthetetlenség esetén a postai kézbesítésre feladott nyilatkozatok a második sikertelen kézbesítéstől számított 5. (ötödik) munkanapon kézbesítettnek minősülnek. A joghatás kiváltását nem célzó kommunikáció más módokon is történhet.

3. Felek tudomásul veszik, hogy Budapest Főváros XIV. Kerület Zugló Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendelete alapján Felek– a személyes adatnak minősülő adatok kivételével – a jelen szerződést teljes terjedelmében a honlapjukon közzéteszik. A közzétételre egyebekben az információs önrendelkezési jogról és az információszabadságról szóló 2011. évi CXII. törvény vonatkozó rendelkezései az irányadók.

4. Szerződő Felek tudomásul veszik, hogy jelen Szerződés teljesítésével kapcsolatban, valamint azt követően a szerződés teljesítése kapcsán tudomásukra jutott információkat, tényeket, adatokat kezelik, így különösen a Felek és kapcsolattartóik adatait. Az adatkezelés jogalapja a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló az Európai Parlament és Tanács 2016. április 27-i (EU) 2016/679 Rendelete (a továbbiakban: GDPR) 6. cikk (1) bekezdés e) pontja, mely szerint az adatkezelés a Tulajdonos, Önkormányzat közérdekű feladatának végrehajtásához szükséges. A Felek a birtokukban lévő adatokat csak az arra felhatalmazott szervek, hatóságok részére adhatják ki, egyébként bizalmasan kezelik; harmadik félnek semmilyen formában nem adják tovább. A Felek birtokában lévő adatok és információk – a másik fél által előzetesen adott kifejezett írásbeli hozzájárulás nélkül – kizárólag a szerződés teljesítésére használhatók fel.

5. Az adatkezelésre irányadó továbbá az információs önrendelkezési jogról és az információszabadságról szóló 2011. évi CXII. törvény.

6. Szerződő Felek kötelezettséget vállalnak, hogy a szerződéssel kapcsolatos adatkezelések tekintetében – a törvényi rendelkezések megtartása mellett – együttműködnek. Szerződő Felek az adataikban történő változás esetén a változásról haladéktalanul, de legkésőbb 5 napon belül értesítik a másik felet, az ebből adódó joghátrány a változás bejelentését elmulasztó felet terheli.

7. A jelen szerződés megszűnésekor a Haszonkölcsönbe vevő köteles az Ingatlant rendeltetésszerű használatra alkalmas állapotban visszaadni az Haszonkölcsönbe adó részére.

8. Szerződő Felek a szerződésben nem szabályozott kérdésekben a Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény rendelkezéseit tekintik irányadónak.

9. Szerződő Felek kijelentik, hogy a jelen szerződés mellékletét képezi az Ingatlan tulajdoni lapjának másolata.

10. Szerződő Felek képviselői kijelentik, hogy rendelkeznek a jelen szerződés megkötéséhez szükséges felhatalmazással, és képesek a jelen szerződésben foglaltak teljesítésére, továbbá, hogy a szerződéskötési képességükben korlátozva nincsenek.

11. A jelen szerződést a szerződő felek, mint akaratukkal mindenben megegyezőt, elolvasás és közös értelmezés után jóváhagyólag írják alá.

Jelen szerződés három (3) eredeti példányban készült, melyből kettő (2) aláírt példány a Haszonkölcsönbe adót, egy (1) aláírt példány a Haszonkölcsönbe vevőt illet meg.

Melléklet(ek):
· 1. számú melléklet: Tulajdoni lap

Budapest, 2026.  					Budapest, 2026.  

……………………………………
Budapest Főváros XIV. Kerület Zugló Önkormányzata
Rózsa András polgármester

……………………………………
Budapest Főváros XIV. Kerület Zugló Gyermek és Ifjúsági Önkormányzat 
Pap Olivér Viktor polgármester

